open-index/open-wikipedia-markdown huggingface dataset:
Γεώργιος Στρατηγός

Ο **Γεώργιος Στρατηγός**, ήταν βυζαντινός αξιωματούχος του 14ου αιώνα επί Ανδρόνικου Β΄ Παλαιολόγου και Ανδρόνικου Γ΄ Παλαιολόγου.

Ο Στρατηγός αναφέρεται σε πολλά έγγραφα με το αξίωμα του δομέστικου των δυτικών θεμάτων ενώ ήταν και απογραφέας του Θέματος Βολερού, Μοσυνοπόλεως, Σερρών και Στρυμώνος. Ο αυτοκράτορας Ανδρόνικος Β΄σε επιστολές του τον αποκαλεί *σεβαστό*, *πανσέβαστο*, *οικείο* του και *δομέστικο των δυσικών θεμάτων*. Ταυτίζεται με το πρόσωπο, με το ίδιο όνομα, που αναφέρει ο Ιωάννης Καντακουζηνός με το αξίωμα του *άρχων επί των αλών*.

## Παραπομπές


Κατηγορία:Βυζαντινοί του 14ου αιώνα
Κατηγορία:Δομέστικοι των Σχολών
Κατηγορία:Βυζαντινοί άρχοντες
Πλατεία Νίκης (Πάτρα)

Η **πλατεία της Νίκης** (γνωστή και ως **πλατεία Αγίας Σοφίας**) είναι πλατεία της Πάτρας. 

Βρίσκεται στην συνοικία Αγία Σοφία της Πάτρας, δίπλα στον ομώνυμο ναό της περιοχής. 

Αποτελεί χώρο αναψυχής για τους κατοίκους της πόλης και σε αυτή υπάρχουν καταστήματα, όπως καφετέριες και ψησταριές, καθώς και παιδική χαρά. Έναντι ακριβώς της πλατείας βρίσκεται το χαρακτηριστικό συντριβάνι της συνοικίας, στην συμβολή των οδών Κωνσταντινουπόλεως, Αγίας Σοφίας και Κιλκίς.

## Παραπομπές

Κατηγορία:Πλατείες στην Ελλάδα
Κομμιφόρος η μύρρα

δεξιά|μικρογραφία|Μύρο, η σκληρυμένη ρητίνη που εξάγεται από την ''Commiphora myrrha''.
Η **Κομμιφόρος η μύρρα** (επιστημονική ονομασία: ***Commiphora myrrha***), ονομάζεται **μύρο** ή  **μύρρο** (*myrrh*), **Αφρικανικό μύρο** (*African myrrh*), *herabol myrrh*, Σομάλικο μύρο (*Somali myrrhor*), κοινό μύρο (*common myrrh*), ή κόμμι μύρου (*gum myrrh*) είναι δένδρο της οικογένειας *Burseraceae*. Είναι από τα πρωταρχικά δένδρα τα οποία χρησιμοποιούνται στην παραγωγή του μύρου, τη ρητίνη η οποία γίνεται από το χυμό (*sap*) του ξηρού δένδρου. Το δένδρο είναι εγγενές στην Αραβική χερσόνησο (Ομάν, Υεμένη) και στην Αφρική (Τζιμπουτί, Αιθιοπία, Σομαλία, Βορειοανατολική Κένυα). Στα Αραβικά ονομάζεται 'μουρ' (المر), που σημαίνει πικρό, είναι από το κόμμι του δένδρου και το κόμμι, μοιράζονται την ίδια ονομασία. Το έλαιο είναι πολύ γνωστό και ονομάζεται *Oleoresin*. Στη Μέκκα είναι πολύ γνωστό και ονομάζεται ‘*Mur Makki*’. Είναι αντισηπτικό, αντιμυκητιασικό, αντιπαρασιτικό και μπορεί να χρησιμοποιηθεί για απολύμανση δια καπνού ή για στοματική χρήση. Έχει χρησιμοποιηθεί ως στυπτικό, αντισηπτικό, αντιπαρασιτικό, αντιβηχικό, εμμηναγωγό και ως αντισπασμωδικός παράγοντας. Συχνά περιλαμβάνεται σε μείγματα που χρησιμοποιούνται για τη θεραπεία σκωλήκων, τραυμάτων και σηψαιμίας. Στη *Hadees* αναφέρεται ως απολυμαντικό δια του καπνού με αυτό και έχει βρεθεί ότι είναι πολύ χρήσιμο ως τέτοιο.

## Ανάπτυξη
Η Κομμιφόρος η μύρρα (*Commiphora myrrha*) είναι πολύ ακανθώδης και φτάνει σε ύψος περίπου 4 μ. (13 πόδια). Αναπτύσσεται σε υψόμετρο μεταξύ περίπου 250 μ. έως 1300 μ. (820 έως 4.270 πόδια) με μέση ετήσια βροχόπτωση περίπου 23 έως 30&nbsp;cm (9.1 έως 11,8 ίντσες). Αποδίδει καλύτερα σε λεπτά εδάφη, κυρίως σε περιοχές με ασβεστόλιθο.

## Δείτε επίσης
* Μύρο

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Κατάλογος των Χημικών που βρέθηκαν στην ''Commiphora myrrha'' (Dr. Duke's Databases) 

myrrha
Κατηγορία:Φαρμακευτικά φυτά της Αφρικής
Κατηγορία:Φαρμακευτικά φυτά της Ασίας
Κατηγορία:Δέντρα της Αραβικής χερσονήσου
Κατηγορία:Χλωρίδα του Ομάν
Κατηγορία:Χλωρίδα του Τζιμπουτί
Κατηγορία:Χλωρίδα της Αιθιοπίας
Κατηγορία:Χλωρίδα της Σομαλίας
Κατηγορία:Χλωρίδα της Κένυα
Μύρο (αποσαφήνιση)

Η ονομασία **Μύρο**, μπορεί να αφορά:

* το Μύρο (φυτό), το φυτό Κομμιφόρος η μύρρα.
* το Μύρο (ρητίνη), τη ρητίνη από το φυτό Κομμιφόρος η μύρρα.
Φατέχ Σινγκ

Ο **Σαχιμπζαντά Φατέχ Σινγκ Τζι** (12 Δεκεμβρίου 1699 – 26 Δεκεμβρίου 1704) ήταν ο τέταρτος και νεότερος γιος του Γκουρού Γκομπίντ Σινγκ. Αυτός και ο μεγαλύτερος αδερφός του, ο Σαχιμπζαντά Ζοραβάρ Σινγκ, θανατώθηκαν με περιτοίχιση από τους Μουγκάλ, καθώς αρνήθηκαν να εγκαταλείψουν την πίστη τους. Γι'αυτό το λόγο θεωρούνται οι πιο σημαντικοί μάρτυρες στην αίρεση των Σιχ. Είναι γνωστός και με το όνομα **μπάμπα Φατέχ Σινγκ**. Ο όρος Μπάμπα χρησιμοποιείται ως τιμητικός τίτλος για ηλικιωμένους, σεβαστούς από την κοινωνία για τη μόρφωση τους.
## Παραπομπές


Κατηγορία:Σιχισμός
Κατηγορία:Εκτελεσθέντες
Φριτς Γουίλιαμ Μισέλ

Ο **Φριτς Γουίλιαμ Μισέλ** (*Fritz-William Michel*, γεννήθηκε το 1980) είναι πολιτικός . Διορίστηκε υπηρεσιακός πρωθυπουργός της Αϊτής στις 22 Ιουλίου 2019, όμως ο διορισμός του δεν εγκρίθηκε από το Κοινοβούλιο. 

Το Κοινοβούλιο της Αϊτής ανακοίνωσε ότι η επικύρωση του επίσημου διορισμού του ως Πρωθυπουργού είχε αναβληθεί επ' αόριστον. Νωρίτερα ήταν ανώτατος λογιστής στο υπουργείο Οικονομίας και Οικονομικών από το 2009 ως το 2011.

Τελικά, ο διορισμός του Μισέλ δεν εγκρίθηκε από το κοινοβούλιο. 

## Παραπομπές


Μισελ Φριτς Γουιλιαμ
Αριάνα Μαρί

Η **Αριάνα Μαρί**, γεννήθηκε στις 15 Μαρτίου 1993 στο Τέξας των Η.Π.Α. και είναι αμερικανίδα ηθοποιός πορνογραφικών ταινιών.

## Παιδικά χρόνια
Η Αριάνα Μαρί γεννήθηκε ως Hali Marie Waumans, στις 13 Απριλίου 1993 στο Ντάλας του Τέξας. Έχει καταγωγή από το Βέλγιο, τη Γερμανία, την Ιρλανδία και από το Πουέρτο Ρίκο. Η Αριάνα μετακόμισε μαζί με την οικογένειά της στο Clearwater της Φλόριντα, για να εργαστεί ο πατέρας της. Στο Clearwater η Αριάνα αποφοίτησε από το Λύκειο και εργάστηκε αρχικά ως σερβιτόρα, μέχρι την ηλικία των είκοσι ετών, όπου ξεκίνησε την καριέρα της στη βιομηχανία του πορνό.

## Καριέρα
Τον Σεπτέμβριο του 2013 και σε ηλικία είκοσι ετών, η Αριάνα Μαρί έκανε το ντεμπούτο της στη βιομηχανία του πορνό συμμετέχοντας σε threesome σκηνή της PornPros, μαζί με τους Giselle Mari και Danny Mountain. Από το ξεκίνημα της καριέρας της ως ηθοποιός πορνογραφικών ταινιών, έχει συμμετάσχει σε περισσότερες από 160 ταινίες και έχει συνεργαστεί με τις ιστοσελίδες και εταιρίες της βιομηχανίας, όπως Bang Productions, Mofos, Bang Bros, HD Passion, Digital Desire, Lubed, Brazzers, Vixen και Blacked. 

Τον Νοέμβριο του 2014, εξελέγη Pet of the Month του μήνα Νοεμβρίου για το περιοδικό Penthouse και Twistys Treat του μήνα για την εταιρία Twistys. Το 2015 ήταν υποψήφια για αρκετά βραβεία AVN και XBIZ, όπως το Best New Starlet και το Best Three-Way Sex Scene Girl μαζί με του ηθοποιούς Keisha Gray και Manuel Ferrara. Από το 2017, η Αριάνα Μαρί εργάζεται και ως wedcam μοντέλο.

## Προσωπική ζωή
Η Αριάνα Μαρί είναι παντρεμένη με τον συνταξιούχο ηθοποιό ταινιών πορνό Jack Spade και στον ελεύθερο χρόνο της διασκεδάζει βγαίνοντας βόλτα στην παραλία, ψαρεύοντας, κάνοντας τζετ σκι, παίζοντας GTA και να ακούγοντας μουσική.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Όντρεϊ Τανγκ

Η **Όντρεϊ Τανγκ** (18 Απριλίου 1981, γνωστή στο παρελθόν σαν **Αούτριους Τανγκ**) είναι Ταϊβανέζα προγραμματίστρια ελευθέρου λογισμικού, η οποία είχε συμπεριληφθεί μέσα στις δέκα σπουδαιότερες μορφές της ταϊβανικής πληροφορικής. Τον Αύγουστο του 2016, της ζητήθηκε να συμμετάσχει στην κυβέρνηση κι έγινε υπουργός άνευ χαρτοφυλακίου. Είναι η πρώτη τρανς που συμμετέχει σε υψηλή κυβερνητική θέση. 

## Βιογραφία
Οι γονείς της Τανγκ ήταν ο Τανγκ Κουάνγκ-χουα και η Λι Για-τσινγκ. Ήδη από μικρή ηλικία έδειξε έφεση στους υπολογιστές, ξεκινώντας να μαθαίνει τη γλώσσα προγραμματισμού Perl, σε ηλικία 12 ετών. Δύο χρόνια αργότερα παράτησε το σχολείο, μη μπορώντας να ενταχθεί στη μαθητική ζωή.  Σε ηλικία 19 ετών (το 2000), η Τανγκ κατείχε θέσεις σε εταιρείες λογισμικού στην Καλιφόρνια, δουλεύοντας στη Σίλικον Βάλεϊ, ως επιχειρηματίας. 

Προς το τέλος του 2005, ξεκίνησε τις διαδικασίες για τον επαναπροσδιορισμό φύλου, από αρσενικό σε θηλυκό, αλλάζοντας και τα ονόματά της, σε κάποια που αντικατροπτίζονται περισσότερο στην εμφάνισή της. Όταν έγινε γνωστός ο επαναπροσδιορισμός φύλου της, δήλωσε: «*Είχα αποκλείσει τελείως την πραγματικότητα από τη ζωή μου και ζούσα για χρόνια στους υπολογιστές, επειδή ο νους μου ήξερε καλά ότι είμαι γυναίκα, σε αντίθεση με τις κοινωνικές προσδοκίες, που επιζητούν το αντίθετο*».

Το ειδησεογραφικό τηλεοπτικό κανάλι της Κίνας, ETToday, ανέφερε ότι η Τανγκ, έχει δείκτη νοημοσύνης (IQ) που φτάνει τα 180. Η Τανγκ υποστηρίζει τον αυτοδιδακτισμό και τον αναρχοατομικισμό.

## Παραπομπές


## Περαιτέρω ανάγνωση
*

## Εξωτερικοί σύνδεσμοι

* Audrey's Pugs Journal and Personal Blog.
* An interview with Autrijus by Debby (in Mandarin)
* Podcast interview with Audrey on Perlcast
* Perl Archive Toolkit
* [Audrey's contributions on [CPAN]]
* "SocialCalc"
* Can Taiwan Build An 'Asian Silicon Valley'?
* "Asian Silicon Valley" in Taoyuan misses key points
* 'Asian Silicon Valley' project will change Taiwan's future: premier
* Asian Silicon Valley = Taiwan’s DPP Collision with Student Movement

Κατηγορία:Προγραμματιστές ελεύθερου λογισμικού
Κατηγορία:ΛΟΑΤ πρόσωπα
Κατηγορία:Τρανς άτομα
Κατηγορία:Ταϊβανέζοι πολιτικοί
Αντώνης Μπαλωμενάκης

Ο **Αντώνης Μπαλωμενάκης** (1954-2020) ήταν Έλληνας δικηγόρος και πολιτικός.

Γεννήθηκε στις 18 Ιανουαρίου 1954 στα Χανιά και σπούδασε στη Νομική Σχολή του Πανεπιστημίου Αθηνών. Εξελέγη βουλευτής Χανίων με τον ΣΥΡΙΖΑ στις εκλογές του Σεπτεμβρίου του 2015. Απεβίωσε στις 3 Ιανουαρίου 2020 σε ηλικία 65 ετών.

## Παραπομπές


Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Χανίων
Κάθριν Τζόνσον

Η **Κάθριν Κόουλμαν Γκομπλ Τζόνσον** (αγγλικά: *Katherine Coleman Goble Johnson*, 26 Αυγούστου 1918 - 24 Φεβρουαρίου 2020) ήταν Αμερικανίδα μαθηματικός, που οι υπολογισμοί της σχετικά με τους μηχανισμούς τροχιάς της NASA, ως εργαζόμενη εκεί,  ήταν αποφασιστικά σημαντικοί, για την επίτευξη της πρώτης και των ακόλουθων εκτοξεύσεων επανδρωμένων διαστημόπλοιων στο διάστημα. Κατά την 35ετή καριέρα της στη NASA και στον προκάτοχο αυτής, η Τζόνσον απέκτησε υψηλή φήμη ως αυθεντία στους πολύπλοκους υπολογισμούς και ότι συνεισέφερε τα μέγιστα στη χρήση υπολογιστή για την πραγματοποίηση διαφόρων εργασιών. Οι υπηρεσίες διαστήματος της πίστωσαν ότι ήταν «η πρώτη Αφροαμερικανίδα γυναίκα που εργάστηκε στη NASA, ως επιστήμονας».

Η δουλειά της Τζόνσον περιελάμβανε υπολογισμούς για την τροχιά, εκτοξεύσεις και επείγουσες επιστροφές για το Πρόγραμμα Μέρκιουρι, που σε αυτό συμμετείχαν οι Άλαν Σέπαρντ, ο πρώτος Αμερικανός στο διάστημα, και Τζον Γκλεν, ο πρώτος Αμερικανός σε τροχιά, όπως επίσης και στα μονοπάτια που θα συναντούνταν το Apollo Lunar Module και το Apollo command module του Προγράμματος Apollo, για την πτήση τους προς τη σελήνη. Οι υπολογισμοί της ήταν επίσης πολύ αποφασιστικοί και για το πρόγραμμα Space Shuttle, ενώ εργάστηκε και για το σχέδιο για πτήση στον Άρη.

Το 2015, ο τότε Πρόεδρος Μπαράκ Ομπάμα, τη βράβευσε με το Προεδρικό Μετάλλιο της Ελευθερίας. Το 2016, ήταν ο βασικός χαρακτήρας της ταινίας *[[Αφανείς ηρωίδες]]*, όπου την υποδύθηκε η Ταράτζι Π. Χένσον. Το 2019, η Τζόνσον, έλαβε το βραβείο του Χρυσού Μεταλλίου του Κονγκρέσου. Πέθανε σε οίκο ευγηρίας στις 24 Φεβρουαρίου 2020 σε ηλικία 101 ετών.

## Πραπομπές


## Εξωτερικοί σύνδεσμοι

*Katherine G. Johnson Video produced by *Makers: Women Who Make America*
*[Introduction by Dr. [Ellen Stofan], "The Untold History of Women in Science and Technology"] Ellen Stofan, White House.gov
*
* 
* NASA Technical Reports Server (NTRS): Johnson, K. G.

Κατηγορία:Αμερικανοί μαθηματικοί
Κατηγορία:Αμερικανοί επιστήμονες υπολογιστών
Κατηγορία:NASA (πρόσωπα)
Κατηγορία:BBC 100 (γυναίκες)
Κατηγορία:Αιωνόβιοι
Κατηγορία:Παραλήπτες του Προεδρικού Μεταλλίου της Ελευθερίας
Αγροτικός Αστέρας Ευόσμου (ποδόσφαιρο γυναικών)

Το **τμήμα ποδοσφαίρου γυναικών** του Π.Μ.Α.Σ. Αγροτικού Αστέρα Ευόσμου ιδρύθηκε το 2016. Εδρεύει στον Εύοσμο Θεσσαλονίκης και έχει ως έδρα το ιδιόκτητο γήπεδο του συλλόγου «Δημήτριος Κοντικάκης».

## Ιστορικό
Ο **[[Αγροτικός Αστέρας Ευόσμου Π.Μ.Α.Σ.|Προοδευτικός Μορφωτικός Αθλητικός και Προσκοπικός Σύλλογος Ευόσμου «Ο Αγροτικός Αστήρ»]]** ιδρύθηκε το 1932 στο Νέο Κουκλουτζά (Εύοσμο) από πρόσφυγες της Μικράς Ασίας. Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. O «Αγροτικός Αστήρ» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του. 

Το καλοκαίρι του 2016 ο σύλλογος προχώρησε στην ίδρυση γυναικείας ομάδας του τμήματος ποδοσφαίρου γυναικών, ενώ από το 2015 διέθετε τμήματα υποδομών στις ηλικίες κορασίδων και νεανίδων. Τη σεζόν 2016-2017 η γυναικεία ομάδα συμμετείχε για πρώτη φορά στο πρωτάθλημα της Γ΄ Εθνικής κατηγορίας. Με μία επιβλητική πορεία, ήρθε η πρώτη άνοδος και την επόμενη σεζόν η ομάδα αγωνίστηκε στην Β΄ Εθνική. Η πρώτη σεζόν στη δεύτερη τη τάξει κατηγορία ήταν σεζόν προσαρμογής, ενώ η αγωνιστική περίοδος 2018-19 ήταν ιστορική για το σύλλογο αφού στο τέλος της ο Αγροτικός Αστέρας πανηγύρισε την άνοδο στην Α΄ Εθνική, κατακτώντας το πρωτάθλημα στον πρώτο όμιλο της δεύτερης Εθνικής κατηγορίας. Η παρουσία της ομάδας στην Α΄ Εθνική «τάραξε» τα νερά του αθλητισμού της Θεσσαλονίκης καθώς για πρώτη φορά μία ομάδα του δυτικού τομέα της πόλης συμμετέχει στην κορυφαία κατηγορία του ελληνικού ποδοσφαίρου. Ο πρώτος αγώνας του Αγροτικού Αστέρα στην Α΄ Εθνική κατεγράφη στο γήπεδο της Τριανδρίας στις 13 Οκτωβρίου του 2019 απέναντι στον Άρη. Στις 20 Οκτωβρίου του 2019 ο Αγροτικός Αστέρας πέτυχε την πρώτη του νίκη στην κορυφαία κατηγορία του ελληνικού ποδοσφαίρου, επικρατώντας με ανατροπή του ΟΦΗ στον Εύοσμο με 2-1, χάρη στα γκολ των Παπαδοπούλου και Κουπετσίδου. Τα τελευταία χρόνια το τμήμα παραμένει ανενεργό και συνεχίζει σε επίπεδο ακαδημιών.

## Τίτλοι
* 1 Πρωτάθλημα Γ΄ Εθνικής:
** 2016-17

* 1 Πρωτάθλημα Β΄ Εθνικής:
** 2018-19

## Παραπομπές


Κατηγορία:Αγροτικός Αστέρας Ευόσμου Π.Μ.Α.Σ.
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2016
Μόουζες Κίνγκσλεϊ

Ο **Μόουζες Κίνγκσλεϊ** (*Moses Kingsley*) (Ενούγκου, 16 Νοεμβρίου 1994) είναι Νιγηριανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ / σέντερ για τον Ιωνικό Νίκαιας

## Κολεγιακή σταδιοδρομία
Στα πρώτα δύο χρόνια του στο Αρκάνσας, ο Κίνγκσλεϊ έπαιξε πίσω από τον Μπόμπι Πόρτις. Είχε μία εκρηκτική τριτοετής σεζόν, με μέσο όρο 15,9 πόντους και 9,3 ριμπάουντ ανά αγώνα και φλέρταρε με το NBA Ντραφτ 2016, αλλά αποφάσισε να μην δηλώσει συμμετοχή. Στην τελευταία χρονιά του, ονομάστηκε preseason SEC Player της χρονιάς. Δεν ανταποκρίθηκε πλήρως στη βράβευση του, όμως είχε κατά μέσο όρο 12 πόντους, 7.7 ριμπάουντ και 2.6 τάπες ανά αγώνα και ήταν στην επιλογή της Δέυτερης All-SEC ομάδας. Ως τελειόφοιτος, ο Κίνγκσλεϊ οδήγησε τους Ρέιζομπακς σε ρεκόρ 26-10 και στη συμμετοχή στο δεύτερο γύρο του τουρνουά NCAA. Στην κολεγιακή σταδιοδρομία του, τερμάτισε στην 25η θέση των σκόρερ όλων των εποχών για τους Ρέιζομπακς με 1.200 πόντους. Είχε 24 ντάμπλ ντάμπλ κατά τη διάρκεια της σταδιοδρομίας του στο Αρκάνσας και οι 256 τάπες τον κατατάσσουν στην τρίτη θέση στην ιστορία του κολεγίου.

## Επαγγελματική σταδιοδρομία
Ο Κίνγκσλεϊ συμμετείχε με τους Μινεσότα Τίμπεργουλβς στο ΝΒΑ Σάμερ Λιγκ. Στις 12 Αυγούστου 2017, υπέγραψε με τη βελγική Άντβερπ Τζάιαντς.  Με την ομάδα κατέκτησε το βελγικό κύπελλο (2019) και την 3η θέση στο Μπάσκετμπολ Τσάμπιονς Λιγκ (2019).

Στις 11 Ιουλίου 2019, υπέγραψε με το Περιστέρι της Α1 Εθνικής. Ολοκλήρωσε τις υποχρεώσεις του στο Μπάσκετμπολ Τσάμπιονς Λιγκ με 8.9 πόντους, 8.1 ριμπάουντ και 1.4 τάπες ανά αγώνα, ενώ μέτρησε συνολικά πέντε ντάμπλ-ντάμπλ. Την ίδια ώρα εντός συνόρων μετρούσε 8.6 πόντους και 5.9 ριμπάουντ μ.ο. στο Πρωτάθλημα Ελλάδας.

Τον Ιούλιο του 2020, συμφώνησε με την ισπανική Μπιλμπάο Μπασκέτ. Σε οκτώ αγώνες που αγωνίστηκε στο Πρωτάθλημα Ισπανίας μέτρησε 4,4 πόντους και 2,4 ριμπάουντ μέσο όρο.

Στις 12 Δεκεμβρίου 2020, ανακοινώθηκε από την Α.Ε.Κ.

## The Basketball Tournament
Ο Κίνγκσλεϊ έπαιξε με την Team Arkansas στο The Basketball Tournament 2018. Σε 2 αγώνες, είχε κατά μέσο όρο 5 πόντους, 5 ριμπάουντ, και 1,5 κλέψιμο ανά αγώνα. Η Team Arkansas έφτασε στον δεύτερο γύρο, πριν αποκλειστεί από τους Talladega Knights.

## Παραπομπές


## Εξωτερικοί σύνδεσμοι
* Προφίλ στο NBADraft.net 
* Προφίλ στο Twitter 
* Προφίλ στο esake.gr

Κατηγορία:Νιγηριανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Άντβερπ Τζάιαντς
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
AVG Technologies

Η **AVG Technologies** είναι θυγατρική της Avast. Η AVG αναπτύσσει και εμπορεύεται ασφάλεια στον κυβερνοχώρο, ιδιωτικό απόρρητο, απόδοση και λογισμικό χρησιμότητας για επιτραπέζιους υπολογιστές και κινητές συσκευές. Προσφέρει συνήθως δωρεάν λογισμικό, κερδίζοντας έσοδα από διαφημιζόμενους και από χρήστες που αναβαθμίζουν σε πληρωμένες εκδόσεις για πρόσβαση σε περισσότερες λειτουργίες.

Η AVG ιδρύθηκε το 1990 στην Τσεχοσλοβακία ακριβώς  όταν η χώρα μετακόμισε από τον κομμουνισμό στον καπιταλισμό. Στις αρχές της δεκαετίας του 2000, η AVG επεκτάθηκε διεθνώς και χρησιμοποίησε χρήματα από επενδύσεις επιχειρηματικού κεφαλαίου για να χρηματοδοτήσει μια σειρά από εξαγορές. Η AVG πήγε δημόσια στο Χρηματιστήριο της Νέας Υόρκης τον Φεβρουάριο του 2012. Η Avast εξαγόρασε την AVG για 1,3 δισεκατομμύρια δολάρια τον Ιούλιο του 2016.

Κατηγορία:Επιχειρήσεις της Τσεχίας
Κατηγορία:Εταιρείες λογισμικού
Κατηγορία:Τσέχικα εμπορικά σήματα
Xenobot

Τα **xenobot**, που παίρνουν το όνομά τους από τον αφρικανικό βάτραχο (*Xenopus laevis*), είναι ζωντανά νανορομπότ που μπορούν να καθαρίζουν επιφάνειες και να αυτοθεραπεύονται. Το πλάτος τους είναι μικρότερο του ενός χιλιοστού, και είναι αρκετά μικρά για εισαχθούν στο ανθρώπινο σώμα. Είναι κατασκευασμένα από δερματικά κύτταρα, καρδιακά κύτταρα και βλαστοκύτταρα που συλλέγονται από έμβρυα βάτραχου.

Τα Xenobots μπορούν να περπατήσουν και να κολυμπήσουν, να επιβιώσουν επί εβδομάδες χωρίς φαγητό και να συνεργαστούν σε ομάδες, να αυτοθεραπευτούν και να συνεχίσουν να εργάζονται.

## Εφαρμογές

Τα Xenobots μπορούν να χρησιμοποιηθούν για τον καθαρισμό ραδιενεργών αποβλήτων, τη συλλογή μικροπλαστικών στους ωκεανούς, τη μεταφορά φαρμάκων σε ανθρώπινα σώματα ή ακόμα και για καθαρισμό των αρτηριών. Τα Xenobots μπορούν να επιβιώσουν σε υδάτινα περιβάλλοντα χωρίς πρόσθετα θρεπτικά συστατικά για εβδομάδες, καθιστώντας τα κατάλληλα για εσωτερική χορήγηση φαρμάκων.

## Παραπομπές σημειώσεις


## Εξωτερικοί σύνδεσμοι
*

Κατηγορία:Νανοτεχνολογία
Κατηγορία:Ρομπότ
Κατηγορία:Μικροβιολογία
Κατάλογος κλειστών γηπέδων στην Ελλάδα

Παρακάτω παρατίθεται **κατάλογος των κλειστών γηπέδων στην [[Ελλάδα]],** ταξινομημένος με φθίνουσα σειρά χωρητικότητας.

## Γήπεδα

*Η αναγραφόμενη χωρητικότητα αφορά το μέγιστο αριθμό θέσεων που υποστηρίζει το κάθε γήπεδο (καθίσματα, θέσεις όρθιων θεατών, ΜΜΕ, VIP) ανεξαρτήτου αθλήματος και συμπεριλαμβανομένων των πτυσσόμενων ή ανασυρόμενων θέσεων.*

## Παραπομπές
Σωτήρης Μανωλόπουλος

Με το όνομα **Σωτήρης Μανωλόπουλος** μπορεί να αναφέρεται: 

* Σωτήρης Μανωλόπουλος (καλαθοσφαιριστής, γεννηθείς το 1970)
* Σωτήρης Μανωλόπουλος (καλαθοσφαιριστής, γεννηθείς το 1987)
Πρασές Χανίων

Ο **Πρασές** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 31 χιλιόμετρα από τα Χανιά και είναι κτισμένος σε υψόμετρο 480 μέτρων. Το όνομα του χωριού προέρχεται από τη λέξη πρασιά, η οποία αναφέρεται σε φυτώριο.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Prassea*, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως *Prassea* με 94 κατοίκους και 21 οφειλόμενες αγγαρίες. Kαι ο Φραντσέσκο Μπαζιλικάτα το 1630 αναφέρει το χωριό ως *Prassea*. Στην αιγυπτιακή απογραφή του 1834 αναφέρεται ως *Prases* μαζί με άλλα χωριά της περιοχής των Λάκκων. Ο Μιχαήλ Χουρμούζης αναφέρει το χωριό στο έργο του *Κρητικά*, το 1842, ως Πρασιές. Το 1881 ανήκε στον δήμο Λάκκων και σύμφωνα με την απογραφή είχε αμιγώς χριστιανικό πληθυσμό, με 263 κατοίκους. Στην απογραφή του 1900 είχε 329 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 το χωριό ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Δείτε επίσης: ***[[Κοινότητα Πρασέ]]***

Το 1941 κατά την διαδικασία έρευνας για υποτιθέμενους ακρωτηριασμούς των Γερμανών από Κρητικούς πολίτες κατά την μάχη της Κρήτης, η γερμανική διοίκηση υπό τον στρατηγό Brӓuer κατέγραψε στο χωριό την εκτέλεση εξακοσίων ενενήντα οκτώ ατόμων κατηγορούμενων ως ατάκτων και εκατόν ογδόντα ανδρών, οι οποίοι εκτελέστηκαν σύμφωνα με το άρθρο 4 "Εξολόθρευση του άρρενος πληθυσμού της περιοχής" του Πτεράρχου επικεφαλής της Μάχης της Κρήτης, Kurt Student.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στον συνοικισμό Ασκίδια ή Σκίδια βρίσκεται ο ναός του Αγίου Νικολάου. Ο ναός είναι μονόχωρος καμαρόσκεπος και στο εσωτερικό του σώζονται τοιχογραφίες, καθώς και τμήμα της κτητορικής επιγραφής. Εντός του ναού υπάρχουν τα χαράγματα 1513, 1527 και 1529. Ο οικισμός αναπτυσσόταν αρχικά κατά μήκος του ποταμού, ενώ ο καινούργιος οικισμός αναπτύσσεται κατά μήκος του δρόμου. Κοντά στο χωριό βρίσκεται φαράγγι το οποίο διασχίζεται από μονοπάτι μήκους 5 χιλιομέτρων.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Σέμπρωνας Χανίων

Ο **Σέμπρωνας** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 38 χιλιόμετρα από τα Χανιά και είναι κτισμένος σε υψόμετρο 620 μέτρων. σε μικρό οροπέδιο με περίπου 80 πηγές νερού. Η οικονομία του είναι κυρίως αγροκτηνοτροφική, με κύρια προϊόντα τα κάστανα, το ελαιόλαδο, τα γαλακτοκομικά, το μέλι, τα μήλα και το κρασί.

## Ιστορικά στοιχεία
Στην περιοχή Πρασιανά, εντός αγροκτήματος, έχει ανασκαφεί κτιστός κιβωτιόσχημος τάφος της παλαιοχριστιανικής περιόδου. Στο εσωτερικό του βρέθηκαν λείψανα οστών και μια πήλινη οινοχόη.

Το χωριό αναφέρεται από τον Φραντσέσκο Μπαρότσι το 1577 ως *Sembrona*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Gavumera Sembrino* με 142 κατοίκους και ο Φραντσέσκο Μπαζιλικάτα το 1630 αναφέρει το χωριό ως *Sembrona* στην επαρχία Κισάμου. Αντίθετα, στο χρονικό του Αντόνιο Τριβάν αναφέρεται ότι υπαγόταν στην επαρχία Κυδωνίας. Πιθανόν ο οικισμός να βρισκόταν στα σύνορα των δύο επαρχιών και να άλλαζε η διοικητική υπαγωγή του.

Στην αιγυπτιακή απογραφή του 1834 αναφέρεται ως *Sembronas*. Το 1881 ανήκε στον δήμο Λάκκων και σύμφωνα με την απογραφή είχε μικτό πληθυσμό, με 69 χριστιανούς και 70 μουσουλμάνους κατοίκους. Στην απογραφή του 1900 είχε 102 κατοίκους και υπαγόταν στον ίδιο δήμο. Το 1920 ανήκε στον αγροτικό δήμο Νέων Ρουμάτων. Το 1925 το χωριό προσαρτήθηκε στην κοινότητα Πρασέ, αλλά το 1930 ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων. Το 2011 έντάχθηκε πάλι ως κοινότητα στον νέο δήμο Πλατανιά.

Δείτε επίσης: ***[[Κοινότητα Σέμπρωνα]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο κεντρικός ναός του χωριού είναι αφιερωμένος στον άγιο Γεώργιο. Κτίστηκε το 1910.
Στο χωριό βρίσκεται επίσης ο μονόχωρος ναός του Αγίου Ιωάννη, πιθανόν της βενετσιάνικης περιόδου. Στο εσωτερικό του ναού σώζονται τοιχογραφίες σε κακή κατάσταση. Στην κορυφή του υψώματος Αποπηγάδι βρίσκεται ναός αφιερωμένος στον Άγιο Ιωάννη, ο οποίος κτίστηκε το 1873. Εορτάζει στο Γενέσιο του Προδρόμου. Κοντά στον ναό αυτό βρίσκεται η πηγή Γητεμένη βρύση.
## Παραπομπές


## Εξωτερικοί σύνδεσμοι
* Μετεωρολογικός σταθμός Σέμπρωνα Χανίων

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Ψαθογιάννος Χανίων

Ο **Ψαθογιάννος** ή **Ψαθόγιαννος** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 20 χιλιόμετρα από τα Χανιά και είναι κτισμένος σε υψόμετρο 150 μ. Το κυρίο προϊόν της περιοχής είναι το ελαιόλαδο. Εκτιμάται ότι παράγονται ετησίως στον Ψαθογιάννο πάνω από 900 τόνοι ελαιόλαδου.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Psatoiano*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Psatogiano* με 76 κατοίκους, 18 οφειλόμενες αγγαρείες και 2 προνομιούχους. Ο Φραντσέσκο Μπαζιλικάτα το 1630 αναφέρει το χωριό ως *Psatoiorgo*. Στην αιγυπτιακή απογραφή του 1834 αναφέρεται ως *Psathogiano* με 14 χριστιανικές και 12 μουσουλμανικές οικογένειες.

Το 1881 ανήκε στον δήμο Αλικιανού και σύμφωνα με την απογραφή είχε μικτό πληθυσμό, με 116 χριστιανούς και 63 μουσουλμάνους κατοίκους. Στην απογραφή του 1900 είχε 117 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 προσαρτήθηκε στην κοινότητα Μανολιόπουλου, αλλά το 1929 ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Δείτε επίσης: ***[[Κοινότητα Ψαθογιάννου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο κέντρο του χωριού βρίσκεται κατασκευή γνωστή ως «Πύργος του Ψαθόγιαννου». Το κτίριο χρησιμοποιήθηκε από τους Οθωμανούς ως φυλακή, ενώ αργότερα μετατράπηκε σε ελαιοτριβείο. Η κεντρική εκκλησία του χωριού είναι αφιερωμένη στον Άγιο Γεώργιο. Κοντά στην είσοδο του χωριού βρίσκεται μεγάλος πλάτανος με κρήνη από κάτω του, η οποία κτίστηκε επί τουρκοκρατίας.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Sailfish OS

μικρογραφία|Χακαθώνιος με τα Jolla, Mer και Nemo Mobile τον Σεπτέμβριο του 2012
Το **Sailfish OS** είναι λειτουργικό σύστημα το οποίο είναι βασισμένο στο Linux. Βασίζεται σε εγχειρήματα ανοιχτού κώδικα όπως το Mer και συμπεριλαμβάνει μια διεπαφή χρήστη κλειστού κώδικα. Το λειτουργικό έχει αναπτυχθεί από τη φινλανδική εταιρεία Jolla.

Το λειτουργικό σύστημα διατίθεται στα έξυπνα τηλέφωνα και ταμπλέτες της Jolla (η πώληση των ταμπλετών σταμάτησε το 2016 αλλά υποστηρίζονται ακόμα με ενημερώσεις λογισμικού) και σε συσκευές που χρησιμοποιούν το λειτουργικό κατόπιν άδειας. Το λειτουργικό σύστημα μπορεί να χρησιμοποιηθεί και για έξυπνα τηλέφωνα και υπολογιστές ταμπλέτα άλλων εταιριών. Το Sailfish OS μπορεί να χρησιμοποιηθεί για πολλά είδη συσκευών.

## Παραπομπές

Κατηγορία:Έξυπνα τηλέφωνα
Κατηγορία:Διανομές Linux
Ορθούνι Χανίων

Το **Ορθούνι** (επίσημο: το *Ορθούνιον*) είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 24 χιλιόμετρα από τα Χανιά και είναι κτισμένο σε υψόμετρο 360 μέτρων.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Orthuni*, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως *Ortugni* ή *Ortuni* με 126 κατοίκους, 48 οφειλόμενες αγγαρίες και 12 προνομιούχους. Kαι ο Φραντσέσκο Μπαζιλικάτα το 1630 αναφέρει το χωριό ως *Orthuni*. Στην αιγυπτιακή απογραφή του 1834 αναφέρεται ως *Orthuni* μαζί με άλλα χωριά της περιοχής των Λάκκων.

Το 1881 ανήκε στον δήμο Λάκκων και σύμφωνα με την απογραφή είχε αμιγώς χριστιανικό πληθυσμό, με 200 κατοίκους. Στην απογραφή του 1900 είχε 277 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 το χωριό προσαρτήθηκε στην κοινότητα Καρών, αλλά το 1930 ορίστηκε έδρα ομώνυμης κοινότητας. Η κοινότητα Ορθουνίου συνέχισε να υπάρχει μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Δείτε επίσης: ***[[Κοινότητα Ορθουνίου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Το χωριό διαθέτει δύο εκκλησίες, τον ναό της Παναγίας και τον ναό του Προφήτη Ηλία, ο οποίος κτίστηκε επί ενετικών χρόνων. Στη θέση Μουτσουδία βρίσκεται σπήλαιο με πολλούς θαλάμους και πλούσιο διάκοσμο. Σε μικρή απόσταση βρίσκεται ένας πολύ μεγάλος πλάτανος.

## Αυτοδιοικητική ιστορία
Η κοινότητα Ορθουνίου συστάθηκε στις 31 Μαρτίου 1930 με την απόσπαση του οικισμού Ορθούνι από την κοινότητα Καρρών Κυδωνίας και λειτούργησε ως την κατάργησή της, το 1997.
### Πρόεδροι Τοπικής Κοινότητας (από το 2019 Κοινότητας)
*2014-2019: Κώστας Κατσουλάκης  Δολοφονήθηκε εν ενεργεία σε αναίτια επίθεση συντοπίτη του, έξω από το μίνι μάρκετ που λειτουργούσε ο ίδιος, στις 12 Μαΐου 2019 και ενώ ήταν ο μοναδικός υποψήφιος στις επόμενες εκλογές.

## Προσωπικότητες
* Γεώργιος Στρατινάκης (1882-1972) - Μακεδονομάχος

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Heigh-Ho

Το "**Heigh-Ho**" είναι ένα τραγούδι, το οποίο συμπεριλήφθηκε στo soundtrack της πρώτης ταινίας μεγάλου μήκους κινουμένων σχεδίων της Disney, Η Χιονάτη και οι Επτά Νάνοι, του 1937. Το άλμπουμ είχε κυκλοφορήσει τον Ιανουάριο του 1938. Το κομμάτι γράφτηκε από τους Φρανκ Τσόρτσιλ (μουσική) και Λάρι Μόρεϊ (στίχους) και ερμηνεύθηκε από τους Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν και Σκότι Μάτρο.

Πρόκειται για ένα από τα πιο δημοφιλή τραγουδία της ταινίας, το οποίο ακούγεται στην ταινία, με τους νάνους να το τραγουδουν, κατά τη διάρκεια της καθημερινής τους ρουτίνας (δουλειά στο ορυχίο και πίσω στο σπίτι). Επίσης, οι Νάνοι εμφανίζονται για πρώτη στην ταινία, υπό το άκουσμα αυτού του κομματιού. Το κομμάτι από τη στιγμή της κυκλοφορίας του, έχει κυκλοφορήσει σε δεκάδες άλλα μέσα, είτε της Disney, είτε σε τρίτα.

## Παραποπές


Κατηγορία:Τραγούδια του 1937
Κατηγορία:Τραγούδια γραμμένα για ταινίες
Βουλή των Αντιπροσώπων (Αϊτή)

Η **Βουλή των Αντιπροσώπων** (, αϊτινά: *Chanm Depite*) είναι η Κάτω Βουλή του νομοθετικού σώματος της Αϊτής. Η Άνω Βουλή της Εθνοσυνέλευσης είναι η Γερουσία της Αϊτής. Η Βουλή απαρτίζεται από 119 μέλη (προηγουμένως 99) , τα οποία εκλέγονται με την ψήφο του λαού για θητεία 4 ετών.  Δεν υπάρχει όριο για ανανέωση θητείας για τους αντιπροσώπους.

## Εκλογικό σύστημα
Τα 119 μέλη της Βουλής των Αντιπροσώπων εκλέγονται σε μονοεδρικές εκλογικές περιφέρειες με το σύστημα των 2 γύρων. Ένας δεύτερος γύρος διεξάγεται σε περίπτωση που κανείς υποψήφιος δεν θα έχει την πλειοψηφία που απαιτείται προκειμένου να εκλεγεί από τον πρώτο γύρο.  Τον Μάρτιο του 2015 με ένα νέο εκλογικό διάταγμα καθορίστηκε ότι η νέα Βουλή θα αποτελείται από 119 μέλη και η Γερουσία θα παραμείνει με 30 μέλη.

## Σημερινή σύνθεση

## Παραπομπές

* 
* 
Αϊτή
Τεχνητή Λίμνη Καλοπαναγιώτη

Η **Τεχνητή Λίμνη Καλοπαναγιώτη** είναι τεχνητή λίμνη στην Επαρχία Λευκωσίας στην Κύπρο. Βρίσκεται εντός των διοικητικών ορίων των κοινοτήτων Καλοπαναγιώτης και Οίκος.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε χωμάτινο φράγμα, η κατασκευή του οποίου ξεκίνησε το 1964 και ολοκληρώθηκε το 1966. Η τεχνητή λίμνη (ταμιευτήρας) λειτούργησε την ίδια χρονιά.

Η Τεχνητή Λίμνη Καλοπαναγιώτη έχει χωρητικότητα 0,363 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Σέτραχο. Η Τεχνητή Λίμνη Καλοπαναγιώτη κατασκευάστηκε για να εξυπηρετεί αρδευτικούς σκοπούς.

Η Τεχνητή Λίμνη Καλοπαναγιώτη υπερχειλίζει σχεδόν κάθε χρόνο.

Η Τεχνητή Λίμνη Καλοπαναγιώτη εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Καλοπαναγιώτη υπάρχουν τα εξής είδη ψαριών: κυπρίνος, κοκκινοφτέρα, κουνουπιέρης, αλβούρνος, καφετιά πέστροφα, ιριδίζουσα πέστροφα.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές

## Πηγές

*
*
*

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Καλοπαναγιώτης
Γερουσία της Αϊτής

Η **Γερουσία** (, αϊτινά: *Sena *) είναι η Άνω Βουλή του νομοθετικού σώματος της Αϊτής, της Εθνοσυνέλευσης. Η Κάτω Βουλή της Εθνοσυνέλευσης είναι η Βουλή των Αντιπροσώπων. Η Γερουσία απαρτίζεται από 30 μέλη, με τρία μέλη από κάθε διοικητικό διαμέρισμα. Προτού συσταθεί το διαμέρισμα της Νιπς το 2003, υπήρχαν 27 έδρες. Οι γερουσιαστές εκλέγονται για εξαετή θητεία με την ψήφο του λαού, με το 1/3 να εκλέγονται κάθε διετία. Δεν υπάρχει όριο για ανανέωση της θητείας των γερουσιαστών. Μπορεί να επανεκλέγονται επ' αόριστο.

Έπειτα από τη διεξαγωγή των γενικών εκλογών του 2000, το κόμμα Φανμί Λαβαλάς του Ζαν Μπερτράν Αριστίντ κατέλαβε τις 26 από τις συνολικά 27 έδρες. Η Γερουσία δεν συνεδρίαζε έπειτα από την ανατροπή της κυβέρνησης Αριστίντ με την επανάσταση του 2004.Ανέλαβε την εξουσία μια μεταβατική κυβέρνηση και οι εναπομείναντες γερουσιαστές δεν αναγνωρίζονταν κατά την περίοδο εκείνη .Εν συνεχεία επανιδρύθηκε η Γερουσία και διεξήχθησαν εκλογές στις 21 Απριλίου 2006. 

Το 2015 η Γερουσία μειώθηκε σε μόλις 10 μέλη και η βουλή των αντιπροσώπων έκλεισε επειδή οι εκλογές για το 1/3 των μελών τς Γερουσίας και όλων των αντιπροσώπων το 2013 είχαν αναβληθεί επ' αόριστο. Αυτό είχε ως αποτέλεσμα τα μέλη (βουλευτές και γερουσιαστές) να ολοκληρώσουν πρόωρα τη θητεία τους τον Ιανουάριο του 2015 χωρίς κανέναν αντικαταστάτη και η εθνοσυνέλευση να δυσλειτουργεί. Εκείνα τα 2/3 συμπληρώθηκαν με νέα μέλη, τα οποία εξελέγησαν στις βουλευτικές εκλογές του 2015, συμπληρώνοντας τον αριθμό των 30 γερουσιαστών.

## Αποτελέσματα
**Αϊτινές βουλευτικές εκλογές, 2015-16**

### Πιο πρόσφατα αποτελέσματα

Τα τελευταία αποτελέσματα:

## Παραπομπές


## Πηγές
* 
* 

Αιτη
Κατηγορία:Πολιτική της Αϊτής
Μπάμπης Κλάρας

Ο **Μπάμπης Κλάρας** (1910–1986) ήταν Έλληνας λογοτέχνης και δημοσιογράφος.

## Βιογραφικά στοιχεία
Γεννήθηκε στις 30 Απριλίου 1910 στη Λαμία και αδερφός του ήταν ο Θανάσης Κλάρας (Άρης Βελουχιώτης). Σπούδασε νομική και πολιτικές επιστήμες στο Εθνικό και Καποδιστριακό Πανεπιστήμιο Αθηνών. Μετά την αποφοίτησή του το 1930 ασχολήθηκε με τη δημοσιογραφία, εργαζόμενος σε εφημερίδες και περιοδικά. Εντάχθηκε στο Κομμουνιστικό Κόμμα Ελλάδας από το οποίο διαγράφηκε το 1932 ενώ συνελήφθη και φυλακίστηκε λόγω ιδιωνύμου. Από το 1936 υπήρξε υπεύθυνος της ύλης και στη συνέχεια αρχισυντάκτης της εφημερίδας *[[Η Βραδυνή]]*. Παρέμεινε σε αυτήν την εφημερίδα μέχρι το 1974, όταν και αποχώρησε διατηρώντας όμως τη σύνταξη της *Φιλολογικής Βραδυνής*. Την περίοδο της Κατοχής εντάχθηκε στο Εθνικό Απελευθερωτικό Μέτωπο και συμμετείχε στην Εθνική Αντίσταση. Επίσης, την περίοδο της Δικτατορίας των Συνταγματαρχών η *Βραδυνή* αποτελούσε το κύριο αντιδικτατορικό φύλλο υπό τη διεύθυνσή του. Πέθανε στις 19 Δεκεμβρίου 1986.

## Εργογραφία
Εκτός από τη δημοσιογραφία ασχολήθηκε και με τη λογοτεχνία, γράφοντας δοκίμια, κριτικές, θεατρικά έργα και ποιήματα, αρχικά στα μέσα με τα οποία συνεργαζόταν. Το πρώτο του έργο, *Το Πιστεύω ενός απλού ανθρώπου*, το οποίο περιλαμβάνει δοκίμια έναντι του μακαρθισμού και του λενινισμού, εκδόθηκε το 1954. Τιμήθηκε δύο φορές με Κρατικά Λογοτεχνικά Βραβεία, το 1964 και το 1984. Στα σημαντικότερα έργα του περιλαμβάνονται τα εξής:
**Το Πιστεύω ενός απλού ανθρώπου*, 1954
**Ενιαίος Λογισμός*, 1958
**Συνομιλίες με τα παιδιά μου*, 1963
**Δοκίμια*, 1967
**Απόψεις του λόγου και της τέχνης*, 1967
**Μεθοδολογία κριτικής*, 1971
**Ανθρώπεια*, 1972
**Βίβα Βίτα*, 1972
**Τρία κείμενα για τον Άρη*, 1975
**Η κρίση του πολιτισμού και η ανάπλαση της ζωής*, 1978
**Ο αδελφός μου ο Άρης*, 1983
**Η περιπέτεια ενός ανθρώπου του 20ού αιώνα*, 1986

## Παραπομπές


## Εξωτερικοί σύνδεσμοι
*Μπάμπης Κλάρας στον ''Πανδέκτη'', του Εθνικού Ιδρύματος Ερευνών
*Κείμενα του Μπάμπη Κλάρα στη Νέα Εστία
*Ο Μπάμπης Κλάρας στην Εκπομπή Μονόγραμμα της ΕΡΤ2, 14 Δεκεμβρίου 1982.

Κατηγορία:Έλληνες αντιστασιακοί
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Σέτραχος

Ο **Σέτραχος** είναι ποταμός στην επαρχία Λευκωσίας. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Καλοπαναγιώτη, η οποία παρέχει νερό άδρευσης σε μια μεγάλη περιοχή. Έχει μήκος 26,5 χιλιόμετρα. Πηγάζει από τα βουνά του Τροόδους και εκβάλει στον κόλπο της Μόρφου. Είναι γνωστός και σαν *ποταμός της Μαραθάσας* γιατί διασχίζει την κοιλάδα της Μαραθάσας.

## Παραπομπές


Κατηγορία:Ποταμοί της Επαρχίας Λευκωσίας
Αγία Παρασκευή Καστοριάς

Η **Αγία Παρασκευή** είναι ορεινός οικισμός της Βασιλειάδας στην Περιφερειακή Ενότητα Καστοριάς με υψόμετρο 709 μέτρα.

## Γεωγραφία-ιστορία
Η Αγία Παρασκευή βρίσκεται στα ανατολικά όρια με την Περιφερειακή Ενότητα Φλώρινας, κοντά στα στενά της Κλεισούρας σε απόσταση 21 χλμ. (οδηγικά, μέσω Δισπηλιού)  από την Καστοριά και 2 χλμ. ΝΔ. από τη Βασιλειάδα. Είναι κτισμένη στους δυτικούς πρόποδες του όρους Άσκιο (Σινιάτσικο), ανάμεσα στα χωριά Σταυροπόταμος (Δ.), Βασιλειάδα (Β.-ΒΑ.) και Βέργα (ΒΑ.-Α.) ενώ μέσα από αυτό περνάει η επαρχιακή οδός Καστοριάς - Αμυνταίου. Οφείλει το όνομά της στο ομώνυμο ιστορικό μοναστήρι Αγίας Παρασκευής Βασιλειάδας (Κότερι) που απέχει περίπου 1 χλμ. ΝΑ. από το χωριό, το οποίο αποτελεί θρησκευτικό αξιοθέατο της ευρύτερης περιοχής. Αναφέρεται ως ξεχωριστός οικισμός το 1991 όταν απογράφηκε στην τότε κοινότητα Βασιλειάδος. Σύμφωνα με το σχέδιο Καλλικράτης, μαζί με τη Βασιλειάδα και τη Βέργα αποτελούν  την τοπική κοινότητα Βασιλειάδος που υπάγεται στη δημοτική ενότητα Αγίων Αναργύρων του Δήμου Καστοριάς και σύμφωνα με την απογραφή 2011 έχει πληθυσμό 31 κατοίκους.

## Πληθυσμός

## Παραπομπές

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Καουσέα Νατάνο

Ο **Καουσέα Νατάνο** (*Kausea Natano*, 5 Ιουλίου 1957) είναι  πολιτικός από το Τουβαλού και ο 13ος πρωθυπουργός της χώρας από τις 19 Σεπτεμβρίου 2019 έως τις 26 Φεβρουαρίου 2024. Είναι επίσης βουλευτής στην περιφέρεια Φουναφούτι, έχοντας υπηρετήσει αντιπρόεδρος της κυβέρνησης και υπουργός Επικοινωνιών επί πρωθυπουργίας του Γουίλι Τελάβι.

Προτού αρχίσει να ασχολείται με τα κοινά, ο Νατάνο ήταν διευθυντής Τελωνείων του Τουβαλού, ακι επίσης υπηρέτησε ως βοηθός γραμματέας στο υπουργείο Οικονομικών και Οικονομικού Σχεδιασμού.

Έπειτα από τις γενικές εκλογές του 2019, στις 19 Σεπτεμβρίου 2019, ο Νατάνο εξελέγη από τα μέλη του κοινοβουλίου ως πρωθυπουργός με ψήφους 10-6.

## Πολιτική σταδιοδρομία
Ο Νατάνο επανεξελέγη βουλευτής στις εκλογές του 2006  λαμβάνοντας 340 ψήφοι. Έπειτα από εκείνες τις εκλογές, διορίστηκε υπουργός Κοινωφελών Υπηρεσιών και Βιομηχανίας στην κυβέρνηση του πρωθυπουργού Απισάι Ιελέμια.

Επανεξελέγη στις εκλογές του 2010  αλλά απέτυχε να εκλεγεί πρωθυπουργός , καθώς ηττήθηκε οριακά από τον Μαατία Τοάφα, ο οποίος εξελέγη πρωθυπουργός με 8 ψήφους. Τον Δεκέμβριο του 2010 η κυβέρνηση Τοάφα ανατράπηκε με πρόταση δυσπιστίας και ο Γουίλι Τελάβι τον διαδέχθηκε στην πρωθυπουργία. Ο Νατάνο ήταν μεταξύ εκείνων που υποστήριξαν τον Τελάβι και διευκόλυνε έτσι τη διαδοχή του. Στις 24 Δεκεμβρίου διορίστηκε από τον Τελάβι ως υπουργός Επικοινωνιών. Επίσης, διορίστηκε αντιπρόεδρος της κυβέρνησης.

Ο Νατάνο επανεξελέγη στις εκλογές του 2015 και του 2019.

## Παραπομπές


Κατηγορία:Πρωθυπουργοί του Τουβαλού
Σαΐφ αλ Ισλάμ Καντάφι

Ο **Σαΐφ αλ Ισλάμ Καντάφι** (αραβικά: سيف الإسلام معمر القذافي, γεννημένος στις 25 Ιουνίου 1972) είναι Λίβυος πολιτικός, ένας από τους γιους του Μουαμάρ Καντάφι. Από τον Μάιο του 2016 συμμετέχει στον Δεύτερο Λιβυκό Εμφύλιο Πόλεμο. Στις 2 Μαρτίου 2017 αυτοανακηρύχθηκε Πρόεδρος της Λιβύης. Είναι παντρεμένος και έχει μία κόρη.

Ο Καντάφι υπηρέτησε στον στρατό υπό τον πατέρα του και πήρε μέρος στον Πρώτο Λιβυκό Εμφύλιο Πόλεμο, όπου και συνελήφθη στην πόλη Ζιντάν, μένοντας για ώρες στην έρημο. Το 2016 ελευθερώθηκε από υποστηρικτές του πατέρα του και ανακοίνωσε την υποψηφιότητα του για τις επόμενες εκλογές της χώρας.

Ο Καντάφι είναι ο ηγέτης της de facto κυβέρνησης του Τομπρούκ που είναι η κυρίαρχη στη Λιβύη.

## Εξωτερικοί σύνδεσμοι

*
*Profile at GlobalSecurity.org
*Factbox: Facts about Saif al-Islam Gaddafi , *[[Reuters]]*, 21 February 2011

## Παραπομπές


Κατηγορία:Λίβυοι
Κατηγορία:Λίβυοι πολιτικοί
Μαρία Θηρεσία Φηλικίτη των Έστε

Η **Μαρία Θηρεσία Φηλικίτη** (ιταλ. *Maria Teresa Felicitas*, 6 Οκτωβρίου 1726 - 30 Απριλίου 1754)  από τον Οίκο των Έστε ήταν κόρη του Δούκα της Μόντενα και με τον γάμο της έγινε δούκισσα του Παντιέβρ.

## Βιογραφία
Ήταν το τρίτο παιδί και η πρώτη κόρη του Φραγκίσκου Γ΄ της Μόντενα και Ρέτζο και της Καρλόττας Αγλαΐας των Βουρβόνων, κόρης του Φιλίππου Β΄ της Ορλεάνης.

## Οικογένεια
Παντρεύτηκε το 1744 τον Λουδοβίκο Ιωάννη Μαρία, Δούκα του Παντριέβρ, και είχε επτά τέκνα:
* Λουδοβίκος Μαρία (1746 - 1749), Δούκας του Ραμπουγιέ.
* Λουδοβίκος Αλέξανδρος (1747 - 1768), Πρίγκιπας του Λαμπάλ.
* Ιωάννης Μαρία (1748 - 1755), Δούκας του Σατωβιλλαίν.
* Βικέντιος (1750 - 1752), Δούκας του Γκυνκάν.
* Μαρία Λουίζα (1751 - 1753), Δεσποινίς ντε Παντιέβρ.
* Λουίζα Μαρία Αδελαΐδα (1753 - 1821), Δεσποινίς ντ'Ιβουά, μετέπειτα Δεσποινίς ντε Παντιέβρ, παντρεύτηκε τον Φίλιππο Β΄ της Ορλεάνης. Γιός τους ήταν ο:
** Λουδοβίκος Φίλιππος της Γαλλίας.
* Λουδοβίκος Μαρία Φήλιξ (29 - 30 Απριλίου 1754).

## Πρόγονοι

## Πηγές
* *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans* [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 86.

## Παραπομπές


Κατηγορία:Οίκος των Έστε
Κατηγορία:Κόμισσες της Τουλούζης
Κατηγορία:Πριγκίπισσες της Μόντενα
Κοκκινοφτέρα

Η **Κοκκινοφτέρα** (επιστημονική ονομασία *Scardinius erythrophthalmus*) είναι ένα βενθο-πελαγικό ψάρι γλυκού νερού, ευρέως διαδεδομένο στην Ευρώπη και την Κεντρική Ασία, γύρω από τις λεκάνες της θάλασσας της Βόρειας Θάλασσας, της Βαλτικής, της Μαύρης Θάλασσας, Κασπίας και της Αράλη.

Έχει εισαχθεί τεχνητά στην Ιρλανδία, στις ΗΠΑ, στο Μαρόκο, στη Μαδαγασκάρη, στη Νορβηγία, στην Τυνησία, στη Νέα Ζηλανδία, στον Καναδά και στην Ισπανία.

## Παραπομπές

## Εξωτερικοί σύνδεσμοι

Κατηγορία:Κυπρινίδες
Κουνουπιέρης

Ο **Κουνουπιέρης**  (επιστημονική ονομασία *Gambusia affinis*) είναι είδος ψαριού του γλυκού νερού. Είναι μικρό σε μέγεθος. Το θηλυκό μπορεί να διακρίνεται από το αρσενικό από το μεγαλύτερο μέγεθος και από ένα σημείο στο οπίσθιο μέρος της κοιλιάς. Το όνομα *κουνουπιέρης* δόθηκε επειδή η διατροφή του εν λόγω ιχθύος μερικές φορές αποτελείται από μεγάλο αριθμό νυμφών κουνουπιών, σε σχέση με το σωματικό μέγεθος του. Ζει στα γλυκά νερά σε φράκτες ή δεξαμενές.

## Παραπομπές

## Βιβλιογραφία
* 
* 

## Εξωτερικοί σύνδεσμοι
* Gambusia Control Homepage

Κατηγορία:Ακτινοπτερύγιοι
Καφετιά πέστροφα

Η **καφετιά πέστροφα** (επιστημονική ονομασία *Salmo trutta fario*) είναι ένα αρπακτικό ψάρι της οικογένειας Salmonidae και ένα υποείδος ή μορφοφόρο της πέστροφας, Salmo trutta, η οποία περιλαμβάνει επίσης τη θαλάσσια πέστροφα (Salmo trutta trutta) και την ιριδίζουσα πέστροφα (Salmo trutta lacustris). Ανάλογα με την παροχή τροφής, η καφετιά πέστροφα έχει μήκος 20 έως 80 cm. Η πλάτη τους είναι σκούρα καφέ και ασημί μπλε. Η κοιλιά τους είναι υποκίτρινη. Η καφετιά πέστροφα συνήθως φθάνει μέχρι 2 κιλά. Μπορούν να ζήσουν μέχρι και 18 χρόνια.

## Παραπομπές

Κατηγορία:Σολομόμορφα
Γάβρος Καστοριάς

Ο **Γάβρος** είναι ακατοίκητο ορεινό χωριό στην Περιφερειακή Ενότητα Καστοριάς με υψόμετρο 810 μέτρα.

## Γεωγραφία - Ιστορία
Ο Γάβρος βρίσκεται προς τα βόρεια όρια με την Περιφερειακή Ενότητα Φλώρινας, ανάμεσα στις λίμνες της Καστοριάς και των Πρεσπών και σε απόσταση 23,5 χλμ. Β.-ΒΔ. από την πόλη της Καστοριάς. Ανατολικά και δίπλα από το χωριό περνάει η Ε.Ο. Καστοριάς - Πρεσπών και ξεκινά ο Λαδοπόταμος που καταλήγει στον ποταμό Αλιάκμονα. Συμπεριλαμβάνεται στα "Κορέστεια χωριά" ή "πλίνθινα χωριά" της Καστοριάς, που ήταν κτισμένα με λάσπη από κοκκινόχωμα, νερό και άχυρο από τοπικούς μάστορες στο πρώτο μισό του περασμένου αιώνα. Τα περισσότερα από αυτά είναι εγκαταλελειμμένα και μισογκρεμισμένα εκτός από την εκκλησία του Αγίου Νικολάου που έχει συντηρηθεί. Η ευρύτερη περιοχή (από Μελά - Χαλάρα έως Κρανιώνα), που μέσα της βρίσκεται ο Γάβρος και χαρακτηρίζεται από δρυοδάση ή μεικτά δάση τα οποία διαδέχονται οι γεωργικές καλλιέργειες, έχει ανακηρυχθεί Τοπίο Ιδιαίτερου Φυσικού Κάλους - ΤΙΦΚ.

## Ονομασία - Διοικητικά
Η παλιά ονομασία του είναι *Γαβρέσι* και έτσι αναφέρεται, μετά την απελευθέρωση το 1918, στο ΦΕΚ 259Α - 29/12/1918 όπου ορίζεται έδρα της ομώνυμης κοινότητας. Το 1926 με το ΦΕΚ 413Α - 22/11/1926 μετονομάστηκε σε *Γάβρος*. Σύμφωνα με το σχέδιο Καλλικράτης μαζί με τον Νέο Οικισμό αποτελούν την Τοπική Κοινότητα Γάβρου που υπάγεται στη Δημοτική Ενότητα Κορεστίων του Δήμου Καστοριάς και σύμφωνα με την απογραφή 2011 δεν κατοικείται, ενώ σύμφωνα με την απογραφή του 2001 είχε πληθυσμό 10 κατοίκων.

## Απογραφές πληθυσμού

## Σημαντικοί Γαβριώτες
* Δημήτριος Νταλίπης, Μακεδονομάχος οπλαρχηγός
* Αναστάσιος Νταλίπης, στρατιωτικός, πολιτικός, υφυπουργός Εσωτερικών

## Εξωτερικοί σύνδεσμοι
* Κορέστεια: Χωριά από τερακότα από τον ιστότοπο http://www.greek-crossroads.gr

## Φωτογραφίες

## Παραπομπές

 

Κατηγορία:Εγκαταλελειμμένα χωριά της περιφερειακής ενότητας Καστοριάς
Διάβα Τρικάλων

Η  **Διάβα** είναι χωριό του νομού Τρικάλων και υπάγεται στη Δημοτική Ενότητα Καλαμπάκας του Δήμου Μετεώρων. Βρίσκεται στα ριζά της Πίνδου, απέναντι από τα Μετέωρα κοντά στη Καλαμπάκα και τον Πηνειό ποταμό. Στο χωριό υπάρχει η Εκκλησία, το κοινοτικό κατάστημα, το δημοτικό σχολείο, τα καφενεία και οι ταβέρνες.

Τα τελευταία χρόνια εμφανίζει μια ιδιαίτερη δραστηριότητα ο πολιτιστικός σύλλογος του χωριού.

Η περιοχή φημίζεται για τα τοπικά της προϊόντα όπως τα εξαιρετικά της λαχανικά, τα φρούτα, τα κρέατα, και  τα γαλακτοκομικά της.

Το όμορφο φυσικό περιβάλλον του χωριού προσελκύει ντόπιους και ξένους που το επισκέπτονται για να θαυμάσουν τις ομορφιές του, αλλά και για να γευτούν στις ταβέρνες της περιοχής τα καταπληκτικά πιάτα που βασίζονται στα τοπικά αγροτικά προϊόντα.

Η γιορτή της πίτας που πραγματοποιείται από τον πολιτιστικό σύλλογο το Φθινόπωρο, καθώς και το πανηγύρι του χωριού στις 26 και 27 Ιουλίου αποτελούν επίσης πόλο έλξης για τους επισκέπτες.

## Αυτοδιοικητική ιστορία
### Πρόεδροι της Κοινότητας
Από το 1983 έως το 1998, πρόεδροι της Κοινότητας διετέλεσαν
*1983-90:Γιώργος Βλαχογιάννης  Επί των ημερών του κατασκευάστηκε η γέφυρα Καλαμπάκας – Διάβας.
*1991-98:Βύρων Μπουτίνας (επανεξελέγη το 1994 με ποσοστό 100% ως ο μοναδικός υποψήφιος)

## Παραπομπές


Κατηγορία:Δήμος Μετεώρων
Κατηγορία:Χωριά της περιφερειακής ενότητας Τρικάλων
Σάντα Άμπε

Η **Σάντα Άμπε** (ιαπωνικά: *阿部 定*, 28 Μαΐου 1905 - μετά το 1971) ήταν Ιαπωνίδα γκέισα και ιερόδουλη, που έγινε γνωστή, επειδή σκότωσε κατά τη διάρκεια της ερωτικής πράξης με ασφυξία τον εραστή της, Κισίζο Ισίντα, στις 18 Μαΐου του 1936. Ακολούθως έκοψε από το πτώμα το πέος και τους όρχεις, τα οποία τα κουβαλούσε μαζί της, μέσα στο κιμονό της. Μερικές μέρες αργότερα συνελήφθη και φυλακίστηκε για πέντε με έξι χρόνια. Μετά την αποφυλάκιση της έγραψε την αυτοβιογραφία της. 

Η ιστορία της απέκτησε μεγάλη δημοτικότητα στην Ιαπωνία και οι λεπτομέρειες αυτής προκάλεσαν φοβερή αίσθηση. Η περιρρέουσα ατμόσφαιρα της υπόθεσης, έχει πλέον εμπνεύσει μουσικούς, καλλιτέχνες, κινηματογραφιστές, συγγραφείς και φιλόσοφοι να ασχοληθούν με την ιστορία της. Η ταινία *[[Η αυτοκρατορία των αισθήσεων|Αυτοκρατορία των Αισθήσεων]]* (1976), του Ναγκίσα Όσιμα, είναι ένα από τα πιο γνωστά έργα βασισμένα στην ιστορία της. Η Σάντα Άμπε χάθηκε τα επόμενα χρόνια και θεωρήθηκε νεκρή κάπου μετά το 1971. 

## Παραπομπές


## Βιβλιογραφία

* 
* 
* 

Κατηγορία:Ιάπωνες αυτοβιογράφοι
Κατηγορία:Δολοφόνοι
Κατηγορία:Εταίρες και παλλακίδες
Κατηγορία:Σεξουαλικά σκάνδαλα
Προεδρικές εκλογές 2019 στη Γουινέα-Μπισσάου

**Προεδρικές εκλογές** διεξήχθησαν στη Γουινέα-Μπισσάου στις 24 Νοεμβρίου 2019. Καθώς κανείς από τους υποψηφίους δεν έλαβε το απαιτούμενο ποσοστό ψήφων, διενεργήθηκε ένας δεύτερος γύρος στις 29 Δεκεμβρίου. Ο κάτοχος της προεδρίας Ζοζέ Μάριο Βαζ ήταν 4ος στον πρώτο γύρο των εκλογών, με αποτέλεσμα να αποκλειστεί από τον τελικό γύρο. Ο Ουμάρου Σισοκό Εμπαλό αναδείχθηκε νικητής του 2ου γύρου με ποσοστό 54% των ψήφων.

## Υποψήφιοι
Στις εκλογές έλαβαν μέρος 12 υποψήφιοι, συμπεριλαμβανομένου του προέδρου Ζοζέ Μάριο Βαζ και τριών πρώην πρωθυπουργών, του Ουμάρου Σισοκό Εμπαλό , του Μπασίρο Τζα και του Κάρλος Γκόμες, όπως και του πρώην υπουργού Εξωτερικών, Μαμαντού Τζαλό.

## Αποτελέσματα

## Παραπομπές


2019
Γουινεα Μπισ